open-index/open-wikipedia-markdown huggingface dataset:
Ευάγγελος Τσιώλης

Ο **Ευάγγελος Τσιώλης**, γεννημένος στις 9 Μαΐου 1981, είναι Έλληνας ποδοσφαιριστής, διεθνής με την Εθνική Ελπίδων. Έχει ύψος 1,82 μ. και αγωνίζεται στη μεσαία γραμμή. Στο τέλος της σεζόν 2009-2010 είχε παίξει σε 196 ματς πρωταθλήματος.

## Βιογραφικό

Γεννήθηκε στις 9 Μαΐου 1981 στην Καρδίτσα και πατέρας του είναι ο παλιός ποδοσφαιριστής της Λάρισας και νυν προπονητής Σάκης Τσιώλης. Ξεκίνησε το 1999 στην Αναγέννηση Καρδίτσας, το 2002 συνέχισε στον Πανηλειακό και το 2004 στον Πανιώνιο, στην Α΄ Εθνική. Επόμενες ομάδες που αγωνίστηκε είναι η Καλλιθέα, ο Θρασύβουλος Φυλής και ο Άγιος Δημήτριος. Έχει 80 παρουσίες στην Α΄ Εθνική κατηγορία, ενώ έχει αγωνιστεί στην Εθνική ελπίδων.

## Καριέρα

## Εξωτερικοί σύνδεσμοι
* http://guardian.touch-line.com/StatsCentre.asp?CTID=31&CPID=76&TEID=7664&PLID=180665&pStr=Player 

## Πηγές

* "Football League Αφιέρωμα 2010-2011", εφ. Εξέδρα, 11/9/2010.

Κατηγορία:Έλληνες ποδοσφαιριστές
Κατηγορία:Λήμματα που χρειάζονται ενημέρωση
Κατηγορία:Μέσοι ποδοσφαιριστές
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Πανηλειακού
Κατηγορία:Ποδοσφαιριστές Α.Σ. Αναγέννησης Καρδίτσας 1904
Κατηγορία:Ποδοσφαιριστές Γ.Σ. Ηλιούπολης Αττικής
Κατηγορία:Ποδοσφαιριστές Γ.Σ. Καλλιθέας
Κατηγορία:Ποδοσφαιριστές Εθνικού Αστέρα
Κατηγορία:Ποδοσφαιριστές Θρασύβουλου Φυλής
Κατηγορία:Ποδοσφαιριστές Π.Α.Ο. Αγίου Δημητρίου
Κατηγορία:Ποδοσφαιριστές Πανιωνίου
Windows 2.0

Τα **Windows 2.0** ήταν ένα 16-bit λειτουργικό περιβάλλον της σειράς προϊόντων Microsoft Windows. Χρησιμοποιούσε ως βάση το λειτουργικό σύστημα MS-DOS. Ήταν το επόμενο προϊόν μετά τα Windows 1.0 Τα Windows 2.0 συμπληρώθηκαν με τα Windows/286 και Windows/386 το 1988. Τα Windows 2.0, τα Windows/286 και τα Windows/386 έχουν αντικατασταθεί από τα Windows 3.0 τον Μάιο του 1990.

## Εξωτερικοί σύνδεσμοι
* 

Κατηγορία:Microsoft Windows
Windows 1.0

Τα **Windows 1.0** ήταν ένα γραφικό περιβάλλον λειτουργίας 16-bit, που κυκλοφόρησε στις 20 Νοεμβρίου 1985, από την αμερικανική εταιρεία Microsoft. Ήταν η πρώτη προσπάθεια της Microsoft να εφαρμόσει μία multitasking γραφική διεπαφή χρήστη-λειτουργικού περιβάλλοντος που βασίζονται στην πλατφόρμα του υπολογιστή. Τα Windows 1.0 ήταν η πρώτη έκδοση των Windows όταν ξεκίνησε. Τα Windows 1.0 χρησιμοποιούσαν ως βάση το λειτουργικό σύστημα MS-DOS. Τα Windows 2.0 ήταν ο διάδοχος των Windows 1.0 καθώς ήταν βασισμένο σε αυτό.

Κατηγορία:Microsoft Windows
Windows 3.0

Τα **Windows 3.0** είναι η τρίτη μεγάλη έκδοση των Microsoft Windows, και κυκλοφόρησαν στις 22 Μαΐου 1990. Έγινε η πρώτη πολύ επιτυχημένη έκδοση των Windows και έγινε ισχυρός αντίπαλος για τα υπόλοιπα λειτουργικά συστήματα. Τα Windows 3.1 ακολούθησαν την έκδοση των Windows 3.0.

Κατηγορία:Microsoft Windows
Δεύτερος Ιερός Πόλεμος

Ο **Δεύτερος Ιερός Πόλεμος** ήταν ο δεύτερος κατά σειρά πόλεμος που ξέσπασε στην αρχαιότητα με σκοπό τον έλεγχο του μαντείου των Δελφών. Ο πόλεμος αυτός σε αντίθεση με τον Πρώτο και τον Τρίτο δεν πήρε διαστάσεις αλλά ήταν σύντομος σε διάρκεια και σε γεγονότα. 

## Ιστορικό
Μετά το τέλος του Πρώτου Ιερού Πολέμου, το 585 π.Χ. οι Δελφοί που μέχρι τότε ανήκε άνηκαν στη Φωκική ομοσπονδία έγιναν ανεξάρτητη πόλη υπό την προστασία της Δελφικής Αμφικτυονίας. Η περίοδος αυτή ήταν περίοδος μεγάλης ευημερίας για την πόλη και το μαντείο των Δελφών. Το 457 π.Χ. οι Αθηναίοι έχοντας αποκτήσει τον έλεγχο της Βοιωτίας και της Φωκίδας μετά τη Μάχη των Οινοφύτων αποφάσισαν να αποσπάσουν την πόλη των Δελφών από τη Δελφική Αμφικτυονία και να την παραδώσουν στους Φωκείς. Οι λόγοι ήταν η φιλοπερσική στάση που είχε δείξει η Δελφική Αμφικτυονία στο παρελθόν αλλά κυρίως η επιθυμία των Αθηναίων να ελέγξουν οι ίδιοι το μαντείο. Το γεγονός αυτό προκάλεσε την αντίδραση της Σπάρτης με αποτέλεσμα να ξεσπάσει το 448 π.Χ. πόλεμος μεταξύ τους, που αποκαλέστηκε Δεύτερος Ιερός..

## Γεγονότα του πολέμου
Ο πόλεμος αυτός είχε μικρή διάρκεια. Για τα γεγονότα του πολέμου πληροφορούμαστε κυρίως από την αναφορά του Θουκυδίδη. Σύμφωνα με αυτήν οι Σπαρτιάτες έστειλαν στρατό στους Δελφούς και επανέφεραν την πόλη στην προηγούμενη κατάστασή αλλά λίγο μετά ο Περικλής εκστράτευσε ξανά στους Δελφούς και παρέδωσε ξανά την πόλη στους Φωκείς. Την ίδια αναφορά κάνει και ο Πλούταρχος στο έργο του για τη ζωή του Περικλή 
Οι Φωκείς κράτησαν το ιερό μέχρι το 421 π.Χ., οπότε με τη Νικίειο ειρήνη κατέστη ανεξάρτητο.

## Παραπομπές


## Πηγές-βιβλιογραφία
* Rousset, D., “Terres sacrées, terres publiques et terres privées à Delphes”, CRAI 146,1 (2002), 215-241. 
* Πεντάζου, Μ. (1992). «"Η Ιστορία του Ιερού και του Μαντείου των Δελφών"». Αρχαιολογία 44: 47-50. 
* Τυπάλδου-Φακίρη, Κ. (2003). Αρχαιολογία και Τέχνες 86: 72-79. doi:http://www.archaiologia.gr/wp-content/uploads/2011/07/86-15.pdf. 

Κατηγορία:Ιεροί πόλεμοι
Τσέστε

**Τσέστε** (ισπανικά: *Cheste*, καταλανικά: *Xest*) είναι πόλη των 8.127 κατοίκων που βρίσκεται στην ισπανική περιοχή Βαλένθια.

Το σιρκουί βρίσκεται πέντε χλμ. ανατολικά της πόλης Τσέστε και είκοσι πέντε χλμ. δυτικά της Βαλένθια.

## Παραπομπές


Κατηγορία:Πόλεις της Ισπανίας
Κατηγορία:Κοινότητα της Βαλένθια
Χρυσές Σφαίρες του 2009

Η **67η απονομή των [[Χρυσή Σφαίρα|Χρυσών Σφαιρών]] ** μεταδόθηκε για πρώτη φορά ζωντανά από την τηλεόραση στις 17 Ιανουαρίου 2010. Η απονομή έγινε στο ξενοδοχείο Μπέβερλι Χίλτον, στο Μπέβερλι Χιλς της Καλιφόρνια. Παρουσιαστής της απονομής ήταν ο Ρίκι Τζέρβες.

Οι υποψηφιότητες ανακοινώθηκαν στις 15 Δεκεμβρίου 2009. Ανάμεσα στις ταινίες, το  *[[Ραντεβού στον Αέρα]]* (Up in the Air) είχε τις περισσότερες (συνολικά έξι) ακολουθούμενο από το  *[[Εννέα (ταινία)|Εννέα]]* (Nine) με πέντε και τα *[[Άβαταρ (ταινία)|Avatar]]* και *[[Άδωξοι Μπάσταρδη]]* (Inglourious Basterds) με 4 το καθένα.

## Υποψηφιότητες και νικητές
Οι νικητές με **έντονους χαρακτήρες**.

### Βραβείο Σεσίλ ντε Μιλ
**[[Μάρτιν Σκορσέζε]]**

### Κινηματογράφος

### Τηλεόραση

## Κατανομή των βραβείων
### Αριθμός υποψηφιοτήτων
#### Ηθοποιοί
* **2**: Σάντρα Μπούλοκ (*Μια Σχέση Στοργής*, *[[Η πρόταση]]*), Ματ Ντέιμον (*Ο Πληροφοριοδότης!*, *Ανίκητος*), Άννα Πάκουιν  (*The Courageous Heart of Irena Sendler*, *[[True Blood]]*), Μέριλ Στριπ(*Είναι Μπερδεμένο*, *Τζούλι & Τζούλια*)

#### Ταινίες
* **6**: *Ραντεβού στον Αέρα*
* **5**: *Εννέα*
* **4**: *[[Άβαταρ (ταινία)|Avatar]]*, *[[Άδωξοι Μπάσταρδη]]* 
* **3**: *[[The Hurt Locker]]*, *Είναι Μπερδεμένο*, *Ανίκητος*, *[[Μονάκριβη]]*, *Ένας Άνδρας Μόνος*
* **2**: *[[(500) Μέρες με τη Σάμερ]]*, *Brothers*, *Crazy Heart*, *Ο Πληροφοριοδότης!*, *[[Τζούλι & Τζούλια]]*, *[[Ο τελευταίος σταθμός (ταινία, 2009)]]*, *[[Ψηλά στον Ουρανό]]*

#### Τηλεόραση
* **4**: *Glee*
* **3**: *30 Rock*, *Big Love*, *[[Lost]]*, *Damages*, *[[Dexter]]*, *Georgia O'Keeffe*, *Grey Gardens*, *Into the Storm*, *[[Mad Men]]*
* **2**: *Entourage*, *[[Ιατρικές Υποθέσεις|House]]*, *Hung*, *The Office*, *Taking Chance*, *[[True Blood]]*

### Αριθμός νικών
#### Ταινίες
* **2**: *Avatar*, *Ψηλά στον Ουρανό*, *Crazy Heart* 

* **1**: *Ραντεβού στον Αέρα*, *The Hangover*, *[[Μονάκριβη]]*, *Τζούλι & Τζούλια*, *[[Μια Σχέση Στοργής]]*, *[[Άδωξοι Μπάσταρδη]]*, *[[Σέρλοκ Χολμς (ταινία 2009)|Σέρλοκ Χολμς]]*, *Η Λευκή Κορδέλα*

#### Τηλεόραση
* **2**: *Dexter*, *Grey Gardens*
* **1**: *Big Love*, *Taking Chance*, *30 Rock*, *Glee*, *Mad Men*, *The Good Wife*, *The United States of Tara*

## Παραπομπές


Κατηγορία:Τελετές απονομής βραβείων Χρυσές Σφαίρες
Κατηγορία:Κινηματογραφικά γεγονότα του 2010
Παγκόσμιο ομαδικό σκακιστικό πρωτάθλημα

Το **Παγκόσμιο ομαδικό πρωτάθλημα στο σκάκι** είναι διεθνής σκακιστική διοργάνωση. Μετέχουν σε αυτό 10 χώρες των οποίων οι σκακιστικές ομοσπονδίες κυριαρχούν στην ήπειρό τους. Η Ρωσία κατέκτησε το πιο πρόσφατο πρωτάθλημα στους άνδρες, στις 14 Ιανουαρίου του 2010.

## Αποτελέσματα
### Τα μετάλλια στους άνδρες

### Τα μετάλλια στις γυναίκες

## Πηγές
* Το 7ο πρωτάθλημα ανδρών

Κατηγορία:Σκακιστικές διοργανώσεις
Κατηγορία:Αθλητικές διοργανώσεις
Μανασσής

Με το όνομα **Μανασσής** μπορεί να αναφέρονται: 

## Ιστορικά πρόσωπα
* ο Μανασσής (πατριάρχης), βιβλικό πρόσωπο, γιος του πατριάρχη Ιωσήφ και της Αιγύπτιας Ασινέθ. Ήταν ο δημιουργός της ομώνυμης φυλής του Ισραήλ.
* ο Μανασσής (βασιλεύς), Βασιλιάς του Βασιλείου του Ιούδα (697  με 642 π.Χ.), γιος του Εζεκία.
* ο Μανασσής Α΄, Ηγεμόνας των Χαζάρων.
* ο Μανασσής Β΄, Ηγεμόνας των Χαζάρων.
* ο Κωνσταντίνος Μανασσής, Βυζαντινός συγγραφέας και χρονογράφος του 12ου αιώνα.
* ο Αθανάσιος Μανασσής, Πατριάρχης Αντιοχείας (12ος αιώνας)
* ο Μανασσής Μπεν Ισραήλ, Εβραίος συγγραφέας του 15ου αιώνα.
* ο Μανασσής, γραμματικός του Δράμαλη & αγωνιστής του 1821, από τη Δράμα
* ο Μανασσής, μητροπολίτης Σερρών (1486 - αρχές 1491) ο οποίος έγινε πατριάρχης Κωνσταντινουπόλεως το 1497 με το όνομα Μάξιμος Δ΄.
* ο Μανασσής Ηλιάδης λόγιος του 18ου αιώνα από το Μελένικο. 

## Άλλες ονομασίες
* η εβραϊκή Φυλή Μανασσή, μια από τις 12 φυλές του Ισραήλ.
* η Μανασσή προσευχή, που αναγιγνώσκεται στο Μεγάλο Απόδειπνο.
* ο Μανασσής Ιωαννίνων, ένα από τα Ζαγοροχώρια, του Δήμου Κεντρικού Ζαγορίου.
Οικία Δημητρίου Ράλλη

Η **Οικία Δημητρίου Ράλλη**, ένα από τα ελάχιστα δείγματα αστικής αρχιτεκτονικής της οθωνικής περιόδου, με πρώιμα νεοκλασικά στοιχεία, βρίσκεται στη συμβολή της οδού Πανεπιστημίου με τον πεζόδρομο της οδού Κοραή, απέναντι από το κτήριο του Πανεπιστημίου Αθηνών.

Το κτήριο αποτέλεσε αρχικά κατοικία της οικογένειας των Σούτσων. Ο Σταμάτης Κλεάνθης (1802 - 1862), διάσημος Έλληνας αρχιτέκτονας και πολεοδόμος της εποχής, είχε αγοράσει το οικόπεδο το 1835, που το πούλησε αργότερα στους γιούς του Έλληνα ηγεμόνα της Μολδοβλαχίας Αλεξάνδρου Σούτσου, οι οποίοι οικοδόμησαν στη θέση αυτή μια διώροφη κατοικία και κατοίκησαν.

Το 1894, ο Αθηναίος πολιτικός Δημήτριος Γ. Ράλλης (1844 - 1921), πρωθυπουργός επανειλημμένως της Ελλάδος και παππούς του τέως πρωθυπουργού Γεωργίου Ράλλη (1918 - 2006), αγόρασε την κατοικία των Σούτσων από τη χήρα του Δημητρίου Σούτσου, τέως δημάρχου Αθηναίων, όπου και κατοίκησε με την οικογένειά του.

Η Οικία Ράλλη, ως ιστορικό και αρχιτεκτονικό κτίσμα των νεότερων χρόνων και κατοικία των Σούτσων και του πρωθυπουργού της Ελλάδος Δημητρίου Ράλλη, έχει κηρυχθεί διατηρητέο μνημείο. 

## Πηγές

* 

Κατηγορία:Νεοκλασικά κτίρια της Αθήνας
Κατηγορία:Οικογένεια Ράλλη
Μανάγουα (αποσαφήνιση)

Η Μανάγουα είναι η πρωτεύουσα της Νικαράγουας και με το ίδιο όνομα φέρονται επίσης:

* Λίμνη Μανάγουα γνωστή και ως λίμνη Ξολοτλάν.
* Μανάγουα (επαρχία), όπου βρίσκεται η πρωτεύουσα της Νικαράγουα.
* Μανάγουα Διεθνές Αεροδρόμιο
* Μανάγκουα (ταινία), κινηματογραφική ταινία του 1966.
* Μανάγκουα (τραγούδι), δημοφιλές τραγούδι της Νικαράγουα.
* Βίβα Μανάγουα, (= ζήτω η Μανάγκουα), πολιτική οργάνωση.
Κομσομόλ

Η **Κομσομόλ** (ρωσικά: Комсомол) ήταν κρατική κομμουνιστική οργάνωση νέων στην τέως Σοβιετική Ένωση. Το όνομα της οργάνωσης ήταν συντομογραφία του "Всесоюзный ленинский коммунистический союз молодёжи" ΔΦΑ: [vsʲɪsɐˈʝʉznɪj ˈlʲenʲɪnskɪj kəmʊnʲɪˈstʲit͡ɕɪskɪj  sɐˈʝʉs məlɐdʲɵʐɨ], που σημαίνει **Πανενωσιακή λενινιστική κομμουνιστική ένωση νεολαίας**, συντομογραφικά "ВЛКСМ". Η Κομσομόλ αποτελούσε τη νεολαία του  ΚΚΣΕ.

Η σοβιετική μαζική οργάνωση ιδρύθηκε στις 29 Οκτωβρίου 1918 και αμέσως μετά την ίδρυσή της είχε 22.000 μέλη. Κατά τις δεκαετίες του 1970 και του 1980 περίπου 40 εκατομμύρια άνθρωποι ηλικίας μεταξύ 14 και 28 ετών ήταν κομσομόλοι, ενώ τα στελέχη της οργάνωσης, οι αποκαλούμενοι "ακτιβιστές", ήταν στην πλειοψηφία τους πολύ μεγαλύτεροι. 

Μετά από το αποτυχημένο πραξικόπημα των συντηρητικών κομμουνιστών στρατιωτικών κατά του Μιχαήλ Γκορμπατσώφ στις 19 Αυγούστου 1991 η οργάνωση απαγορεύθηκε και διαλύθηκε.

## Γκαλερί

File:RIAN archive 589063 The YCL Honorary Badge.jpg|Η καρφίτσα της Κομσομόλ.
File:RIAN archive 468648 Sign of winner of Lenin Komsomol prize.jpg|Το διακριτικό σήμα του νικητή του βραβείου Λένιν Κομσομόλ 
File:RIAN archive 468937 Soldier's Valour sign of Central Committee of Komsomol.jpg|Διακριτικό σήμα για την Ανδρεία του Στρατιώτη της Κεντρικής Επιτροπής της Κομσομόλ 
File:VLKSM Member Pin.jpg|Καρφίτσα μέλους της Κομσομόλ 
File:The Soviet Union 1970 CPA 3897 stamp (Komsomol badge).jpg|Γραμματόσημο της Σοβιετικής Ένωσης, 1970, CPA 3897. XVI Congress of VLKSM
File:Stamp Russia 1968 3k youth engr.jpg|Σοβιετικό γραμματόσημο για την Κομσομόλ του 1966


## Δείτε επίσης
* Παγκόσμια Ομοσπονδία Δημοκρατικών Νεολαιών

Κατηγορία:Κομμουνιστικό Κόμμα της Σοβιετικής Ένωσης
Κατηγορία:Οργανώσεις νέων
Ενεργός θερμοκρασία

**Ενεργός θερμοκρασία** ενός πλανήτη ή ενός αστέρα είναι εκείνη η θερμοκρασία στην οποία ένα μελανό σώμα θα εξέπεμπε την ίδια σταθερή ποσότητα ακτινοβολίας Ε, ίση με τη ροή της ακτινοβολούμενης ενέργειας του πλανήτη, η οποία τελικά εκπέμπεται από το ανώτατο όριο της ατμόσφαιρας του πλανήτη προς το διάστημα.

Κατηγορία:Θερμοδυναμικές ιδιότητες
Κατηγορία:Πλανητική Επιστήμη
Κατηγορία:Ηλεκτρομαγνητική ακτινοβολία
Λέβαν Τσικιτισβίλι

Ο **Λέβαν Τσικιτισβίλι** (γεωργ. ლევან ცქიტიშვილი - Levan Tskitishvili), γεννημένος στις 10 Οκτωβρίου 1976, είναι διεθνής ποδοσφαιριστής από τη Γεωργία. Έχει αγωνιστεί σε ομάδες στη Γεωργία, στη Γερμανία και στην Ελλάδα, στην Α΄ Εθνική με τoν Πανιώνιο, τη σεζόν 2006-07. Έχει ύψος 1,86 και παίζει στη μεσαία γραμμή.

## Βιογραφικό

Γεννήθηκε στην Τιφλίδα και ξεκίνησε να παίζει ποδόσφαιρο το 1993 στην Ντιναμό Τιφλίδας, με την οποία κατέκτησε πέντε συνεχή πρωταθλήματα (1994, 1995, 1996, 1997, 1998) και τέσσερα κύπελλα (1994, 1995, 1996, 1997). Το 1998 μεταπήδησε στη γερμανική Φράιμπουργκ, όπου έπαιξε επτά σεζόν. Με τη Φράιμπουργκ έκανε 111 εμφανίσεις στην Μπουντεσλίγκα και το 2001 τη βοήθησε να τερματίσει στην 6η θέση, την ανώτερη στην ιστορία της, με την οποία εξασφάλισε τη συμμετοχή της στο Κύπελλο ΟΥΕΦΑ της επόμενης σεζόν. Αν και το 2002 υποβιβάστηκε, παρέμεινε στην ομάδα και πήρε μαζί της το πρωτάθλημα της Β΄ κατηγορίας το 2003. Το 2005, όταν η Φράιμπουργκ υποβιβάστηκε ξανά, πήρε μεταγραφή στη ΦφΛ Βόλφσμπουργκ, την οποία βοήθησε να παραμείνει στην Μπουντεσλίγκα.

Το 2006 ο Έβαλντ Λίνεν τον έφερε στην Ελλάδα, στoν Πανιώνιο, όπου ήταν προπονητής. Βοήθησε τον Πανιώνιο να τερματίσει στην 5η θέση και να κερδίσει την έξοδο στο Κύπελλο ΟΥΕΦΑ. Την επόμενη σεζόν επέστρεψε στη Γεωργία, στη Λοκομοτίβι Τιφλίδας αλλά το Φεβρουάριο του 2009 μεταπήδησε πάλι σε γερμανικό σύλλογο, στην Βέεν Βίζμπαντεν (SV Wehen Wiesbaden), με την οποία αγωνίστηκε ως το τέλος της σεζόν στη Β΄ κατηγορία, από όπου υποβιβάστηκε.

### Στην εθνική ομάδα

Ο Λέβαν Τσικιτισβίλι έχει αγωνιστεί 58 φορές με την εθνική Γεωργίας, από το 1995 ως το 2009, κι έχει πετύχει ένα γκολ. Τελευταίος αγώνας του ήταν στις 5 Σεπτεμβρίου 2009 στην Τιφλίδα επί της Ιταλίας, για τα προκριματικά του παγκοσμίου κυπέλλου, στον οποίο υπήρξε αρχηγός της ομάδας.

## Καριέρα

 
## Τίτλοι

* Πρωταθλήματα Γεωργίας (5): 1994, 1995, 1996, 1997, 1998.
* Κύπελλα Γεωργίας (4): 1994, 1995, 1996, 1997 (4 νταμπλ).
* Πρωτάθλημα Β΄ κατηγορίας Γερμανίας: 2003.

## Εξωτερικοί σύνδεσμοι

* http://www.vfl-wolfsburg.de/index.php?id=12946 
* http://www.legioner.kulichki.com/index.php?id=11&lang=en&player=18
* http://www.national-football-teams.com/v2/player.php?id=2610
* http://www.fifa.com/worldfootball/statisticsandrecords/players/player=155328/ 

Κατηγορία:Γεωργιανοί ποδοσφαιριστές
Κατηγορία:Ποδοσφαιριστές ΦφΛ Βόλφσμπουργκ
Κατηγορία:Ποδοσφαιριστές Πανιωνίου
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Γεωργίας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές ΣΚ Φράιμπουργκ
Κατηγορία:Ποδοσφαιριστές ΣΦ Βέεν Βίζμπαντεν
Κατηγορία:Ποδοσφαιριστές Ντιναμό Τιφλίδας
Κατηγορία:Ποδοσφαιριστές Λοκομοτίβι Τιφλίδας
Κατηγορία:Ξένοι ποδοσφαιριστές στην Ελλάδα
Μάχη της Πίνδου

Η **Μάχη της Πίνδου** (28 Οκτωβρίου-13 Νοεμβρίου 1940) υπήρξε, μαζί με την Μάχη Ελαίας - Καλαμά, από τις αποφασιστικές ένοπλες συμπλοκές των πρώτων ημερών του Ελληνοϊταλικού πολέμου (1940–1941) που απέκοψαν την ιταλική εισβολή στο ελληνικό έδαφος.

## Δυνάμεις
Οι ελληνικές δυνάμεις που υπερασπίζονταν τον τομέα της Πίνδου ήταν το Απόσπασμα Πίνδου, υπό τον συνταγματάρχη Κωνσταντίνο Δαβάκη, που αριθμούσε 2.000 άνδρες και με αποστολή να αμυνθεί στην γραμμή: όρος Σμόλικας-Μόλικας-Καστάνιανη-Κιάφα-Καταφύκι. Οι Ιταλοί παρέταξαν την 3η Μεραρχία αλπινιστών «Τζούλια», δύναμης 10.800 ανδρών. Αποστολή της ήταν να κινηθεί μέσω των ορεινών διαβάσεων προς το Μέτσοβο.

## Η σύγκρουση
Η ιταλική επίθεση εκδηλώθηκε στις 05.00 το πρωί της 28ης Οκτωβρίου 1940. Τα ελληνικά τμήματα του κεντρικού τομέα αναγκάστηκαν αρχικά να συμπτυχθούν το ίδιο απόγευμα στην γραμμή Πάτωμα-Μούκα-Επάνω Αρένα, ενώ τα υπόλοιπα τμήματα διατήρησαν τις θέσεις τους. Τις επόμενες ημέρες η ιταλική επίθεση εκδηλώθηκε με σφοδρότητα: το Απόσπασμα Πίνδου, μετά από σκληρό αγώνα και αντίξοες καιρικές συνθήκες και απέναντι σε αριθμητικά υπέρτερο αντίπαλο αναγκάστηκε να συμπτυχθεί στη γραμμή Σαμαρίνα-Κούτσουρο-Τσούκα.

Την 1η Νοεμβρίου το ελληνικό στρατηγείο έδωσε εντολή στην Ι Μεραρχία, που είχε στο μεταξύ προωθηθεί στη θέση Επταχώρι, να καταλάβει τις προσφάτως καταληφθείσες θέσεις των ιταλικών μονάδων. Η αντεπίθεση εκδηλώθηκε την 07.00 π.μ. εναντίον του αριστερού πλευρού της μεραρχίας Τζούλια. Παρόλο που η αντεπίθεση ήταν περιορισμένη το ίδιο βράδυ το μέτωπο σταθεροποιήθηκε και το ηθικό της ελληνικής πλευράς αναπτερώθηκε. Την επόμενη ημέρα οι δυνάμεις της Ι Μεραρχίας κατέλαβαν το ύψωμα Ταμπούρι και το χωριό Φούρκα, αποκόπτοντας έτσι τα ιταλικά τμήματα που είχαν προωθηθεί νότια, ενώ το απόγευμα η ελληνική ταξιαρχία ιππικού ανακατέλαβε τη Σαμαρίνα.

Από τις 4 ως τις 6 Νοεμβρίου, η επίθεση της Ι Μεραρχίας συνεχίστηκε ακόμη πιο έντονη. Η επίλεκτη Μεραρχία Τζούλια υποχωρούσε σε όλο το μήκος της γραμμής, και ενώ μεγάλο τμήμα της κινδύνευε να περικυκλωθεί. Τις επόμενες ημέρες οι ιταλικές δυνάμεις υποχώρησαν προς Κόνιτσα. Η ελληνική προέλαση συνεχίστηκε και στις 13 Νοεμβρίου, έφτασε στην ελληνοαλβανική μεθόριο.

## Απολογισμός
Η νίκη στην Πίνδο απέτρεψε τον κίνδυνο αποκοπής των ελληνικών δυνάμεων που βρίσκονταν στην Ήπειρο και την Δυτική Μακεδονία. Ιδιαίτερα σημαντική ήταν η συμβολή των κατοίκων των χωριών της περιοχής, ανδρών και γυναικών, που ενίσχυσαν συστηματικά το έργο του ελληνικού στρατού στην μεταφορά τροφίμων και πολεμοφοδίων προς την πρώτη γραμμή.

## Πηγές
* Εμείς οι Έλληνες. Σκάι 2008. Πολεμική Ιστορία της Σύγχρονης Ελλάδας. ISBN 9789606845161.

Πίνδος
Πίνδος
Πίνδος
Κατηγορία:Συγκρούσεις το 1940
Μάρτιν Βάνιακ

Ο **Μάρτιν Βάνιακ** (*Martin Vaniak*, γενν. 4 Οκτωβρίου 1970) είναι Τσέχος διεθνής τερματοφύλακας ποδοσφαίρου.

Γεννήθηκε στο Ούστι ναντ Λάμπεμ της Βοημίας και αγωνίζεται στη Σλάβια Πράγας. Στο παρελθόν έχει παίξει και στην Ελλάδα, στην Α΄ Εθνική με τoν Πανιώνιο, τη σεζόν 2005-06. Έχει ύψος 1,93 και συνεχίζει να αγωνίζεται αν και είναι 40 ετών. Έχει αγωνιστεί επίσης στη Σίγκμα Όλομουτς, στην Ντρνόβιτσε (FK Drnovice) και στη Σιαντ Μοστ (FK Baník Most). Μεταξύ 2002 και 2004 αγωνίστηκε 7 φορές στη εθνική Τσεχίας.

## Καριέρα

## Τίτλοι
* Πρωταθλήματα Τσεχίας (2): 2008, 2009

Κατηγορία:Τσέχοι ποδοσφαιριστές
Κατηγορία:Τσεχοσλοβάκοι ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Πανιωνίου
Β
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Σλάβια Πράγας
Κατηγορία:Ποδοσφαιριστές ΣΚ Σίγκμα Όλομουτς
Κατηγορία:Ποδοσφαιριστές ΦΚ Ντρνόβιτσε
Κατηγορία:Ποδοσφαιριστές ΦΚ Μπάνικ Μοστ
Κατηγορία:Ξένοι ποδοσφαιριστές στην Ελλάδα
Βλαντιμίρ Βερμέζοβιτς

Ο **Βλαντιμίρ Βερμέζοβιτς** (σερβ. Владимир Вермезовић - Vladimir Vermezović, γεννήθηκε 30 Ιουνίου 1963), είναι πρώην  ποδοσφαιριστής από τη Σερβία, που υπήρξε διεθνής με τη Γιουγκοσλαβία και νυν προπονητής.

## Βιογραφία

Ως παίκτης έκανε μεγάλη καριέρα στην Παρτιζάν Βελιγραδίου από το 1981 ως το 1989, με την οποία κατέκτησε τρία πρωταθλήματα (1983, 1986, 1987) και ένα Κύπελλο Γιουγκοσλαβίας (1989). Επίσης, έχει αγωνιστεί σε ομάδες στην Ισπανία, στη Γερμανία και στην Ελλάδα, στην Α΄ Εθνική και στη Β΄ Εθνική, με τoν Πανιώνιο, από το 1991 ως το 1995. 

Το 1985 αγωνίστηκε δυο φορές στην εθνική ομάδα της Γιουγκολσαβίας.

Ως προπονητής εργάστηκε στη Σερβία, στη Σλοβακία και τη σεζόν 2009-10 δουλεύει στους Κάιζερ Τσιφς στη Νότια Αφρική.

## Τίτλοι

* Πρωταθλήματα Γιουγκοσλαβίας (3): 1983, 1986, 1987.
* Κύπελλο Γιουγκοσλαβίας (1): 1989.
* Πρωτάθλημα Β΄ Εθνικής: 1992

## Καριέρα
### Ως ποδοσφαιριστής

### Ως προπονητής

* 2000-2002:  Παρτιζάν Βελιγραδίου (βοηθός)
* 2002-2003:  Τελεόπτικ
* 2004-2005:  Παρτιζάν Βελιγραδίου
* 2008:  Σπάρτακ Τρνάβα
* 2009-10:  Κάιζερ Τσιφς ΦΚ

## Παραπομπές



Κατηγορία:Σέρβοι προπονητές ποδοσφαίρου
Κατηγορία:Ποδοσφαιριστές Πανιωνίου
Β
β
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Εθνικής Γιουγκοσλαβίας
Κατηγορία:Προπονητές ποδοσφαίρου Παρτιζάν Βελιγραδίου
Κατηγορία:Ποδοσφαιριστές Αννόβερο 96
Κατηγορία:Ποδοσφαιριστές Σπόρτινγκ Χιχόν
Κατηγορία:Προπονητές ποδοσφαίρου ΦΚ Σπαρτάκ Τρνάβα
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ξένοι ποδοσφαιριστές στην Ελλάδα
Κατηγορία:Ξένοι ποδοσφαιριστές στην Ισπανία
Ντράγκαν Βούλεβιτς

Ο **Ντράγκαν Βούλεβιτς** (*Драган Bулeвић*, 13 Δεκεμβρίου 1970) είναι Σέρβος ποδοσφαιριστής.

Γεννήθηκε στο Πριγιεπόλιε. Αναδείχθηκε στον Ερυθρό Αστέρα, αλλά έκανε καριέρα στην Ισπανία με την Αλμπαθέτε και στην Ελλάδα, στην Α΄ Εθνική με τoν Πανιώνιο, τη σεζόν 2000-01. Στη συνέχεια επέστρεψε στη Σερβία και αγωνίστηκε σε μικρομεσαίες ομάδες της πατρίδας του. Έχει ύψος 1,81 και παίζει στην επίθεση. 

## Καριέρα

## Παραπομπές



Κατηγορία:Σέρβοι ποδοσφαιριστές
Κατηγορία:Ποδοσφαιριστές Πανιωνίου
β
Κατηγορία:Ποδοσφαιριστές Ερυθρού Αστέρα
Κατηγορία:Ποδοσφαιριστές Μπόρατς Τσάτσακ
Κατηγορία:Ποδοσφαιριστές Βοϊβοντίνα Νόβι Σαντ
Κατηγορία:Ποδοσφαιριστές ΦΚ Νόβι Παζάρ
Κατηγορία:Ποδοσφαιριστές ΦΚ Σεβόινο
Κατηγορία:Ποδοσφαιριστές Αλμπαθέτε Μπαλομπιέ
Κατηγορία:Ποδοσφαιριστές ΦΚ Ραντνίτσκι Ομπρένοβατς
Ρόι Βάσμπεργκ

Ο **Ρόι Βάσμπεργκ** (*Roy Wassberg*, 28 Σεπτεμβρίου 1970) είναι Νορβηγός παλαίμαχος ποδοσφαιριστής, διεθνής με την εθνική Ελπίδων. Έχει αγωνιστεί και στην Ελλάδα, στην Α΄ Εθνική και στη Β΄ Εθνική με τoν Εθνικό Πειραιά και τον Πανιώνιο από το 1994 ως το 1998. Αγωνιζόταν ως κεντρικός αμυντικός. Από το 2006 είναι προπονητής. 

## Βιογραφικό
Ο Ρόι Βάσμπεργκ γεννήθηκε στο Μπέργκεν. Ξεκίνησε το ποδόσφαιρο το 1989 στην ομάδα της γενέθλιας πόλης του, Μπραν Μπέργκεν, της οποίας αναδείχθηκε παίκτης της χρονιάς το 2000. Επίσης, την περίοδο αυτή αγωνίστηκε 8 φορές με την εθνική ελπίδων. Το 1994 έπαιξε στη Φίλινγκεν και το Δεκέμβριο ήρθε στην Ελλάδα, στον Εθνικό Πειραιά. Στην ομάδα αγωνίστηκε και την επόμενη σεζόν 1995-96, κατά την οποία υποβιβάστηκε. Στη συνέχεια μεταπήδησε στον Πανιώνιο, με τον οποίο το 1997 πήρε τον τίτλο στη Β΄ Εθνική
και το επόμενο έτος κατέκτησε το Κύπελλο Ελλάδος. Στον τελικό του Κυπέλλου 1998 αγωνίστηκε ως αλλαγή από το 73΄.

Στη συνέχεια επέστρεψε στην πατρίδα του και έπαιξε επτά σεζόν στην Μπραν, της οποίας διετέλεσε αρχηγός το 2003 και 2004. Με την Μπραν κατέκτησε το Κύπελλο Νορβηγίας το 2004 και έπαιξε στον τελικό κυπέλλου το 1999. Επίσης, τερμάτισε στη 2η θέση του πρωταθλήματος το 2000 που οδήγησε στη συμμετοχή στο προκριματικό γύρο του Τσάμπιονς Λιγκ και μετείχε στο Κύπελλο ΟΥΕΦΑ τρεις φορές. Το 2004 μεταγράφηκε στη Φίλινγκεν, τη δεύτερη ομάδα του Μπέργκεν, όπου τέλειωσε την ποδοσφαιρική του καριέρα και παράλληλα ξεκίνησε την προπονητική.

## Τίτλοι-Διακρίσεις

* Κύπελλο Ελλάδος: 1998 
* Κύπελλο Νορβηγίας: 2004
* Κύπελλο Νορβηγίας (φιναλίστ): 1999
* Πρωτάθλημα Β΄ Εθνικής: 1997

## Καριέρα

## Παραπομπές



Κατηγορία:Νορβηγοί ποδοσφαιριστές στο εξωτερικό
Κατηγορία:Αμυντικοί ποδοσφαιριστές
Κατηγορία:Νορβηγοί ποδοσφαιριστές
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Εθνικού Πειραιώς
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές ΣΚ Μπραν
Φαίη Ξυλά

Η **Φαίη Ξυλά** (Νέα Υόρκη, 8 Μαΐου 1975) είναι Ελληνίδα ηθοποιός.

## Βιογραφία
Γεννήθηκε το 1975 στη Νέα Υόρκη των ΗΠΑ αλλά μεγάλωσε στη Κέρκυρα. Αποφοίτησε από τη Δραματική Σχολή του Εθνικού Θεάτρου το 1999, συμμετέχοντας από τότε σε παραστάσεις του Κρατικού Θεάτρου Βορείου Ελλάδος, Θεάτρου Τέχνης, Εθνικού Θεάτρου και άλλες. 

## Τηλεόραση
Ξεκίνησε την καριέρα της στην τηλεόραση το 2002, παίζοντας στη σειρά του Mega Channel *«[[Φεύγα (τηλεοπτική σειρά)|Φεύγα]]»*. Το 2003 παίζει στη σειρά *«Όνειρο ήταν»* και δύο χρόνια αργότερα (2005) στην *«Επαφή»* και στη σειρά *«Μου λείπεις»*. Τις χρονιές 2006 και 2007 παίζει σε 4 επεισόδια της σειράς *«[[Οι ιστορίες του αστυνόμου Μπέκα]]»*. Ενώ, την ίδια χρονιά, το 2007-2008, παίζει και στη σειρά του ΑΝΤ1 *«Γιούγκερμαν»*, *Πόρτα κλειδωμένη,  Καλές δουλειές, [[Δια Ταύτα]], 9 Μήνες,  [[Όσο Έχω Εσένα]]*. 

Η αναγνωρισιμότητα από το τηλεοπτικό κοινό ήρθε μέσα από το σίριαλ *«[[Τα μυστικά της Εδέμ]]»* όπου ερμήνευσε έναν από τους πρωταγωνιστικούς ρόλους.
Το 2014 πρωταγωνίστησε στην κωμική σειρά του ANT1 *«Καλές δουλειές» * με τον Πέτρο Φιλιππίδη.
Το 2021 πρωταγωνιστεί στην εβδομαδιαία σειρά του Star "Έρωτας με διαφορά". Το 2021 παίζει στην σειρά Τα Νεοκλασικά Επεισόδιο: "Ο φίλος μου ο Λευτεράκης του ALPHA.

## Κινηματογράφος
Έχει παίξει και σε αρκετές κινηματογραφικές ταινίες. Το 2003 έπαιξε στην ταινία "*Λου και Λένα*" και το 2005 στους "*Λουκουμάδες με μέλι*". Το 2006 έπαιξε στην ταινία "*Πεθαίνοντας στην Αθήνα*" και το 2007 στις "*Γυναικείες συνομωσίες*". Το 2008 ενσάρκωσε τον πρωταγωνιστικό ρόλο στην ταινία "*Γαμήλιο πάρτυ*" και το 2009 πρωταγωνίστησε στην ταινία "*Όλα θα πάνε καλά*".

## Προσωπική ζωή
Το 2009 παντρεύτηκε τον ηθοποιό (και τότε συμπρωταγωνιστή της στη σειρά «Τα μυστικά της Εδέμ») Κωνσταντίνο Γιαννακόπουλο. Απέκτησαν μαζί έναν γιο, τον Πάρη, που γεννήθηκε στις 15 Αυγούστου 2015. Το ζευγάρι ανακοίνωσε τον χωρισμό του το 2018.  

## Παραπομπές


## Εξωτερικοί σύνδεσμοι
*Fay Xyla στο IMDb

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Δημήτρης Ζωγραφάκης

Ο **Δημήτρης Ζωγραφάκης**, γεννημένος στις 3 Αυγούστου 1978 στην Καβάλα, είναι Έλληνας ποδοσφαιριστής. Έχει ύψος 1,83 και παίζει στη μεσαία γραμμή. 

Ξεκίνησε την καριέρα του στον Ορφέα Ελευθερούπολης από όπου πήγε στην Ξάνθη το 1998, με την οποία έπαιξε στην Α΄ Εθνική. Έμεινε ως το 2005 και στη συνέχεια πέρασε για δέκα μήνες από τον ΠΑΟΚ, με τον οποίο έπαιξε στο Κύπελλο ΟΥΕΦΑ. Το δεύτερο μισό της σεζόν 2005-06 αγωνίστηκε στoν Πανιώνιο. Την επόμενη σεζόν δοκίμασε την τύχη του στην Κύπρο στην ΑΕΚ Λάρνακας και το 2007-08 έπαιξε στον Ιωνικό Νικαίας. Τον Ιανουάριο του 2009 υπέγραψε στη βουλγαρική Βίχρεν Σαντάνσκι, στην οποία αγωνίστηκε το β΄ μισό της σεζόν 2008-09. Τη σεζόν 2009-10 αγωνίστηκε στην ομάδα της Κυρήνειας στην Κύπρο. Την περίοδο 2012-13 αναδείχθηκε πρωταθλητής στον 8ο όμιλο της ερασιτεχνικής Δ΄ Εθνικής, με τα χρώματα του Α.Ο. Αιγάλεω. Αυτή τη στιγμή αγωνίζεται στον Άρη Ακροποτάμου .

## Καριέρα

2014 -  Αναγέννηση Λιμεναρίων Θάσου

## Παραπομπές


## Εξωτερικοί σύνδεσμοι

* http://www.rsssf.com/tablesg/grk04det.html
* http://www.rsssf.com/tablesg/grk03.html
* http://www.rsssf.com/tablesg/grk02.html
* http://www.rsssf.com/tablesg/grk01.html
* http://www.rsssf.com/tablesg/grk00.html
* http://www.rsssf.com/tablesg/grk99.html

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Α.Ο. Ξάνθη
Κατηγορία:Ποδοσφαιριστές ΑΕΚ Λάρνακας
Κατηγορία:Ποδοσφαιριστές Αιγάλεω Α.Ο.
Κατηγορία:Ποδοσφαιριστές Ιωνικού Νίκαιας
Κατηγορία:Ποδοσφαιριστές Α.Ο. Καβάλα
Κατηγορία:Ποδοσφαιριστές ΠΑΕΕΚ Κερύνειας
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδόσφαιρο-κουτί
Κατερίνα Γιουλάκη

Η **Κατερίνα Γιουλάκη** (καλλιτεχνικό ψευδώνυμο της *Κατερίνας Γιουβαρλάκη*, Αθήνα, 27 Μαρτίου 1938 - Αθήνα, 9 Ιουνίου 2025) ήταν Ελληνίδα ηθοποιός της τηλεόρασης και του κινηματογράφου.

## Βιογραφία
Γεννήθηκε στις 27 Μαρτίου 1938 στην Αθήνα.

Σπούδασε στη Δραματική Σχολή του Εθνικού Θεάτρου. Έκανε την πρώτη της εμφάνιση στο θεατρικό σανίδι το 1959 με το θίασο του Ντίνου Ηλιόπουλου και τη παράσταση *Η κυρία του κυρίου*.

Έγινε κυρίως γνωστή από κωμικούς ρόλους στο κινηματογράφο και αργότερα στη τηλεόραση. Αξίζει να επισημανθούν οι τηλεοπτικές εμφανίσεις της στις αρχές της δεκαετίας του 1970 στη σειρά *Η κοκορόμυαλη*, στα μέσα της δεκαετίας του '80 στη σειρά *[[Τα λιονταράκια του κυρ Ηλία|Τα λιονταράκια του κυρ-Ηλία]]* και *Η κυρία μας* όπως και την διετία 1990-1992 στη τηλεοπτική σειρά *[[Το ρετιρέ]]* του Γιάννη Δαλιανίδη.

Το 1996 τιμήθηκε με το Βραβείο Εταιρίας Ελλήνων Θεατρικών Συγγραφέων.

Ήταν μόνιμη κάτοικος Εξαρχείων. Το 1969 παντρεύτηκε τον επίσης ηθοποιό (και αργότερα ταξιδιωτικό πράκτορα) Κίμωνα Δημόπουλο (1938–2005), με τον οποίο απέκτησε μια κόρη. 

Απεβίωσε στις 9 Ιουνίου 2025, σε ηλικία 87 ετών. Ο θάνατός της γνωστοποιήθηκε την ημέρα κατά την οποία αποτεφρώθηκε η σορός της, στις 13 Ιουνίου.

## Καριέρα
### Ταινίες

### Βιντεοταινίες

### Θέατρο

### Τηλεοπτικό θέατρο

### Τηλεόραση

## Παραπομπές

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατηγορία:Απόφοιτοι της Δραματικής Σχολής του Εθνικού Θεάτρου
Μιχάλης Ροζάκης

Ο **Μιχάλης (Μάικ) Ροζάκης** (Αλεξάνδρεια, 29 Σεπτεμβρίου 1946 - Αθήνα, 23 Ιανουαρίου 2009) ήταν Έλληνας βιρτουόζος πιανίστας, συνθέτης, μαέστρος, τραγουδιστής και καθηγητής.

## Βιογραφία
Γεννήθηκε στην Αλεξάνδρεια της Αιγύπτου το 1946. Ξεκίνησε τη μουσική του πορεία στην Ελβετία, σε ηλικία 17 χρονών με την τότε γυναίκα του Ρόζα, σε ένα συγκρότημα που ονομαζόταν Potflair. Στη συνέχεια, επέστρεψε στην Αθήνα και διετέλεσε τραγουδιστής και μπασίστας των Charms, των Juniors  και των Playboys, δημιουργώντας ποπ επιτυχίες της εποχής. Έπειτα ακολούθησε σόλο καριέρα γνωρίζοντας μεγάλη επιτυχία με δίσκους 45 στροφών: Έτσι είναι η ζωή»/Όταν έφυγες, Μίνι-σκερτ»/Είναι αργά, Μια μέρα θα 'ρθείς»/Προσευχή, Σαν τραγουδώ/Γυάλινος πύργος, Εγωισμός/Δάκρυα στα μάτια, Προβλήματα/Ποιος μπορεί να ξέρει (1974) καθώς και τους LP δίσκους του: Μάικ Ροζάκης και οι Playboys» (1971) και «Μ. Ροζάκης» (1975, ανατυπώθηκε το ίδιο έτος). 

Έχοντας σπουδάσει στο Εθνικό Ωδείο (πτυχίο φούγκας το 1977 από τον Μ. Βούρτση) και στην Ελβετία εξελίχθηκε σε σπουδαίο ενορχηστρωτή. Για 4 χρόνια υπήρξε διευθυντής μουσικών προγραμμάτων της ΕΡΤ και διευθυντής της Ορχήστρας Ποικίλης Μουσικής. Καθηγητής θεωρητικών του Εθνικού Ωδείου (ωδικής και αρμονίας από το 1987, αντίστιξης από το 1985, φούγκας από το 1988 και σύνθεσης από το 1990). Επίσης, από το 1995, ανέλαβε το τμήμα προετοιμασίας μουσικών σπουδών ΑΕΙ και από το 1996, την τάξη ενορχήστρωσης για τη θεατρική και την κινηματογραφική μουσική.

Το 1996 έγινε η πρώτη εκτέλεση του Κοντσέρτου του για πιάνο στο Εθνικό Ωδείο. Έχουν εκτελεστεί και άλλα έργα του όπως: Φαντασία για τούμπα και ξύλινα , Μεταμορφώσεις για 9 πνευστά, Ικεσία, 14 πικρές πραγματικότητες (καντάτα για 3 φωνές, χορωδία και ορχήστρα, που κυκλοφόρησε σε δίσκους και εκτελέστηκε στην Αθήνα: Φεστιβάλ Έκφραση, και στην Κύπρο, Λευκωσία και Λεμεσό), Forma E5.

Το 1979 σε συνεργασία με την Αλίκη Βουγιουκλάκη στην «Καμπίρια», ανέλαβε τη μουσική προσαρμογή των τραγουδιών σε στίχους του Παύλου Μάτεση. Το 1992 ανέλαβε τη διδασκαλία ορχήστρας και την ενορχήστρωση της ροκ όπερας "Δαίμονες" σε συνεργασία με τον Νίκο Καρβέλα, τον Σταύρο Σιδερά και την Άννα Βίσση. Συμμετείχε ως ενορχηστρωτής στο διαγωνισμό της Eurovision με την Ελλάδα και την Κύπρο, καθώς και στο Φεστιβάλ Θεσσαλονίκης.

Πέθανε στην Αθήνα το 2009 σε ηλικία 63 ετών.

## Πηγές
*Τάκης Καλογερόπουλος, *Λεξικό της Ελληνικής μουσικής*, εκδόσεις Γιαλλελή, 2001

Κατηγορία:Έλληνες πιανίστες
Κατηγορία:Έλληνες συνθέτες
Κατηγορία:Έλληνες τραγουδιστές
Καστεγιόν ντε λα Πλάνα

Το **Καστεγιόν ντε λα Πλάνα** (ισπανικά: *Castellón de la Plana*), ή **Καστελιό δε λα Πλάνα** στην βαλενθιανή διάλεκτο (*Castelló de la Plana*), είναι μία πόλη της Ισπανίας, έδρα του δήμου και της επαρχίας του Καστεγιόν, καθώς και της κομητείας Πλάνα Άλτα. Βρίσκεται στα βορειοανατολικά της Βαλενθιανής Κοινότητας, επί μίας επίπεδης ζώνης γης, η οποία περιβάλλεται από διάφορες οροσειρές στα δυτικά και στα ανατολικά βρέχεται από την Μεσόγειο Θάλασσα. Ο δήμος του Καστεγιόν καταλαμβάνει 8,6 χλμ ακτογραμμής επί της λεγόμενης Κόστα ντελ Αθαάρ. Ο αστικός πυρήνας τοποθετείται στα 27 μέτρα πάνω από την επιφάνεια της θάλασσας και απέχει περί τα 4 χιλιόμετρα από την ακτή. Το Καστεγιόν είναι η τέταρτη μεγαλύτερη πόλη της Βαλενθιανής Κοινότητας σε αριθμό κατοίκων, μιας και ο πληθυσμός του το 2023 ανερχόταν σε 176.238 μόνιμους κατοίκους, κατανεμημένους συνολικά στον δήμο του. Η κομητεία Πλάνα Άλτα κατέγραψε το ίδιο έτος 264.381 κατοίκους.
 
Ο αρχικός οικισμός βρισκόταν στο λόφο Μαγδαληνή και προστατευόταν από το Καστέλ Βελ, από όπου προέρχεται και το όνομα Καστεγιόν. Γύρω στο 1522 η παράδοση αναφέρει την μεταφορά του οικισμού στην σημερινή πεδιάδα, χάρη σε άδεια που δόθηκε από τον βασιλιά Ιάκωβο Α΄ της Αραγωνίας. Αυτά τα γεγονότα εξακολουθούν να εορτάζονται στους εορτασμούς της Μαγδαληνής, κατά την τρίτη Κυριακή της Σαρακοστής, και έχουν κηρυχθεί ως εορτές Διεθνούς Τουριστικού Ενδιαφέροντος. Στις 4 Νοεμβρίου 1837 η βασίλισσα Ισαβέλλα Β΄ παραχώρησε στο Καστεγιόν τον τίτλο της πόλης, αφού οι κάτοικοί της είχαν αντισταθεί ηρωικά σε μια τριήμερη πολιορκία από τα στρατεύματα των Καρλιστών τον Ιούλιο του ίδιου έτους. Από τότε, υποστηριζόμενη από τον χαρακτηρισμό της ως πρωτεύουσα της επαρχίας, η πόλη εξελίχθηκε ταχύτατα. Έγινε μία αγροτική πόλη που ασχολούνταν με την καλλιέργεια ζαχαροκάλαμου, ρυζιού, κάνναβης, εσπεριδοειδών και χαρουπιών. Από τα μέσα του 20ου αιώνα εξελίχθηκε σταδιακά σε μία βιομηχανική πόλη με παραγωγή πλακιδίων, χημικών, διύλιση πετρελαιοειδών και παροχή υπηρεσιών, ενώ εγκαταστάθηκαν σε αυτή διάφοροι πολιτικοί, δικαστικοί, οικονομικοί, εκπαιδευτικοί, πολιτιστικοί και κοινωνικοί φορείς. Χαρακτηριστικό παράδειγμα αποτελεί το δημόσιο Πανεπιστήμιο Ιάκωβος Α΄, που δημιουργήθηκε το 1991.

## Παραπομπές


Κατηγορία:Πόλεις της Ισπανίας
Κατηγορία:Λιμένες της Μεσογείου
Κατηγορία:Κοινότητα της Βαλένθια
Έντισον Βήχος

Ο **Έντισον Βήχος** (1912 -  4 Ιουλίου 1994) ήταν Έλληνας ερασιτέχνης ηθοποιός και φωτογράφος.

## Βιογραφία
Ο Βήχος έγινε γνωστός από την ερμηνεία του στην βουβή ταινία *[[Δάφνις και Χλόη (ταινία)|Δάφνις και Χλόη]]* (1931), στον πρωταγωνιστικό ρόλο του Δάφνι, σε σενάριο και σκηνοθεσία του Ορέστη Λάσκου. Η ταινία, που αφηγείται ένα βουκολικό ειδύλλιο στη Λέσβο του 2ου μ.Χ. αιώνα, υπήρξε η πρώτη επίσημη ελληνική ταινία που παρουσίασε σκηνές γυμνού, γι΄ αυτό και την εποχή εκείνη είχε χαρακτηριστεί ως "πορνογράφημα". 

Για τις ανάγκες του ρόλου, ο Λάσκος μετέτρεψε το όνομα του Βήχου σε *Απόλλων Μαρσύας*, ενώ η συμπρωταγωνίστριά του, στο ρόλο της Χλόης, ήταν η Ελληνοαμερικανίδα κλασική χορεύτρια Λούση (Λουκία) Ματλή. Ο πατέρας του Βήχου αντιδρούσε στη συμμετοχή του γιού του στην ταινία και, προκειμένου να καμφθούν οι αντιρρήσεις του, χρειάστηκε -όπως λέγεται- να δοθεί μάχη. Το *Δάφνις και Χλόη* χαρακτηρίστηκε ως "η πιο καλλιτεχνική ταινία του προπολεμικού ελληνικού κινηματογράφου".

Ο Βήχος τα επόμενα χρόνια έμεινε σχεδόν στην αφάνεια, πρωταγωνιστώντας το 1932 σε μία ακόμη ταινία του Ορέστη Λάσκου, το *Πρίγκηψ των αλητών*. Ασχολήθηκε με τη φωτογραφία και, σύμφωνα με μια πληροφορία, διατηρούσε κατάστημα με διακοσμητικά και κορνίζες επί της οδού Πατησίων, απέναντι από το ναό του Αγίου Λουκά  (οι εισαγωγικοί τίτλοι της ταινίας του 1963 "Ο τρελλάρας" με τον Θ. Βέγγο αναφέρουν "Πίνακες "ΕΔΙΣΟΝ ΒΗΧΟΣ" Πατησίων 298").

Απεβίωσε στις 4 Ιουλίου του 1994 και κηδεύτηκε την επόμενη μέρα στο Α Νεκροταφείο Αθηνών.

## Φιλμογραφία
**Δάφνις και Χλόη* (1931)
**Ο Πρίγκηψ των αλητών* (1932)
**Τον παλιό εκείνο τον καιρό* (1964) (ντοκιμαντέρ με αποσπάσματα από παλιές ελληνικές ταινίες)

## Παραπομπές


## Εξωτερικοί σύνδεσμοι
* (πλήρης ταινία)

Κατηγορία:Έλληνες ηθοποιοί κινηματογράφου
Κατηγορία:Έλληνες φωτογράφοι
Αλμπέρ Καμίγ Βιτάλ

Ο Συνταγματάρχης **Αλμπέρ Καμίγ Βιτάλ** (γαλλικά: *Albert Camille Vital*, γεν. στις 18 Ιουλίου 1952) είναι αξιωματικός, πολιτικός μηχανικός και πολιτικός από τη Μαδαγασκάρη. Διορίστηκε πρωθυπουργός από τον Αντρί Ραζοελίνα το 2009 και κυβέρνησε ως τις 2 Νοεμβρίου του 2011.

## Καριέρα
Έκανε σπουδές πολιτικού μηχανικού στην Σοβιετική Ένωση. Κατά την περίοδο της καριέρας του ως στρατιωτικός διορίστηκε (1987) επικεφαλής του Τεχνικού Γραφείου των Κρατικών Δυνάμεων, υπεύθυνος για την ανάπτυξη. Στο αξίωμα αυτό διατηρήθηκε ως το 1992. Εν συνεχεία διορίστηκε διοικητής του πρώτου τάγματος της στρατιωτικής περιοχής 5 στην Τολιάρα (1998-2001). Από το 2001 ως το 2002 εκπαιδεύτηκε στην ανωτάτη στρατιωτική σχολή του Παρισιού (École Supérieure de Guerre).

Στις 20 Δεκεμβρίου 2009 ο Βιτάλ διορίστηκε Πρωθυπουργός της Μαδαγασκάρης και διαδέχθηκε τον Εζέν Μανγκαλαζά.

Ο Βιτάλ παραιτήθηκε από την πρωθυπουργία, όπως και η κυβέρνησή του, στις 10 Μαρτίου 2011, σύμφωνα με το σχέδιο της Αναπτυξιακής Κοινότητας της Νότιας Αφρικής (SADC) για να τερματιστεί η πολιτική κρίση στο νησί.  Η παραίτηση της κυβέρνησης έγινε αποδεκτή.

Λίγο αργότερα, στις 16 Μαρτίου 2011, ο Βιτάλ έλαβε εκ νέου εντολή για σχηματισμό κυβέρνησης. Λίγους μήνες μετά τον διαδέχθηκε στην πρωθυπουργία ο Ομέρ Μπεριζικί.

## Παραπομπές


Κατηγορία:Πρωθυπουργοί της Μαδαγασκάρης
247 Ευκράτη

Η **Ευκράτη (Eukrate)** είναι αστεροειδής της Κύριας Ζώνης Αστεροειδών. Ανακαλύφθηκε το 1885 από τον Ρόμπερτ Λούτερ, που παρατηρούσε από το Ντίσελντορφ της Γερμανίας, και πήρε το όνομα μιας από τις Νηρηίδες της ελληνικής μυθολογίας. Η Ευκράτη έχει απόλυτο μέγεθος (όπως αυτό ορίζεται για το Ηλιακό Σύστημα) 8,04.

## Φυσικά χαρακτηριστικά
Η μέση διάμετρος της Ευκράτης υπολογίσθηκε σε 134 χλμ. Ο φασματικός της τύπος είναι **CP** (ανθρακούχος) και το γεωμετρικό άλβεδό της είναι 0,060. Η Ευκράτη περιστρέφεται γύρω από τον εαυτό της μία φορά κάθε 12 ώρες και 6 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ευκρατη
249 Ίλζε

Η **`Ιλζε (Ilse)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,33. Ανακαλύφθηκε το 1885 από τον Κρίστιαν Χ.Φ. Πέτερς, που παρατηρούσε από το Κλίντον της πολιτείας της Νέας Υόρκης, και πήρε το όνομά του από μια μυθική Γερμανίδα πριγκήπισσα.

Μία επιπρόσθηση αστέρα από την Ίλζε σημειώθηκε στις 23 Ιανουαρίου 1997 στον Λέοντα και ήταν ορατή από τη Β. Αμερική.

## Φυσικά χαρακτηριστικά
Η μέση διάμετρος της Ίλζε υπολογίσθηκε σε 35 ως 37 χλμ. Ο φασματικός της τύπος είναι άγνωστος, ενώ το γεωμετρικό άλβεδό της είναι 0,043. Η Ίλζε περιστρέφεται γύρω από τον εαυτό της μία φορά κάθε 85 ώρες και 14 λεπτά, μία εξαιρετικά αργή περιστροφή για αστεροειδή. Ως αιτία της αργής αυτής περιστροφής προτάθηκε το 1987 από τον Ρίτσαρντ Μπίνζελ η ύπαρξη ενός δορυφόρου της Ίλζε, ο οποίος «έκλεψε» στροφορμή από αυτή http://www.johnstonsarchive.net/astro/asteroidmoonsq.html. Ωστόσο δεν υπάρχει κάποια άλλη ένδειξη για την ύπαρξη αυτού του υποθετικού δορυφόρου.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ιλζε
250 Μπεττίνα

Η **Μπεττίνα (Bettina)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,58. Ανακαλύφθηκε το 1885 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και πήρε το όνομά της από τη βαρόνη Μπεττίνα φον Ρότσιλντ, σύζυγο του εξέχοντα Βιεννέζου τραπεζίτη Άλμπερτ Σάλομον φον Ρότσιλντ, ο οποίος είχε αγοράσει τα δικαιώματα ονοματοδοσίας του αστεροειδούς από τον Παλίζα έναντι 50 λιρών.

## Φυσικά χαρακτηριστικά
Η μέση διάμετρος της Μπεττίνας εκτιμάται σε 80 ως 86 χλμ. Ο φασματικός της τύπος είναι **M** (μεταλλικός), ενώ το γεωμετρικό άλβεδό της είναι 0,258. Η Μπεττίνα περιστρέφεται γύρω από τον εαυτό της μία φορά κάθε 5 ώρες και 3,2 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Μπεττινα
251 Σοφία

Η **Σοφία (Sophia)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,0. Ανακαλύφθηκε στις 4 Οκτωβρίου του 1885 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και πήρε το όνομά της από το όνομα της συζύγου του Γερμανού αστρονόμου Χούγκο φον Ζέελιγκερ.

## Φυσικά χαρακτηριστικά
Η μέση διάμετρος της Σοφίας εκτιμάται σε 28 χλμ. Ο φασματικός της τύπος είναι άγνωστος, ενώ το γεωμετρικό άλβεδό της είναι 0,219. Η Σοφία περιστρέφεται γύρω από τον εαυτό της μία φορά κάθε 20 ώρες και 13 λεπτά, μία μάλλον αργή περιστροφή για αστεροειδή.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Σοφια
252 Κλημεντίνη

Η **Κλημεντίνη (Clementina)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,1. Ανακαλύφθηκε το 1885 από τον Γάλλο αστρονόμο Ανρί Ζοζέφ Αναστάζ Περοτέν, που παρατηρούσε από τη Νίκαια, και πήρε πιθανώς το όνομά της από το όνομα της πρώτης γάτας του Περροτέν.

## Φυσικά χαρακτηριστικά
Η μέση διάμετρος της Κλημεντίνης εκτιμάται σε 69 χλμ. Ο φασματικός της τύπος και το άλβεδό της είναι άγνωστα. Δεν είναι επίσης γνωστό αν και με ποια περίόδο περιστρέφεται η Κλημεντίνη γύρω από τον εαυτό της.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Κλημεντινη
253 Ματθίλδη

Η **Ματθίλδη (Mathilde)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,20. Ανακαλύφθηκε το 1885 από τον Αυστριακό αστρονόμο Γιόχαν Παλίζα. Η τροχιά του είναι αρκετά ελλειπτική και η περιστροφή του γύρω από τον άξονά του πάρα πολύ αργή για αστεροειδή (17,4 γήινες ημέρες). Ανήκει στους αστεροειδείς φασματικού τύπου **C** (ανθρακούχους), που είναι οι πιο σκουρόχρωμοι. Το σημαντικό σχετικά με τη Ματθίλδη είναι ότι στις 27 Ιουνίου 1997 πέρασε από πολύ κοντά της το διαστημόπλοιο *[[NEAR]]*, στο ταξίδι του προς τον αστεροειδή `Ερωτα, και μετέδωσε εικόνες της. Η Ματθίλδη υπήρξε έτσι ο τρίτος αστεροειδής στην Ιστορία τον οποίο επισκέφθηκε τεχνητό αντικείμενο και ο μεγαλύτερος από τους 4 συνολικά τέτοιους αστεροειδείς (αλλά και ο μόνος τύπου C από τους 4).

## Ανακάλυψη και παρατηρήσεις
Ο αστεροειδής ανακαλύφθηκε στις 12 Νοεμβρίου 1885 από τον Παλίζα, ο οποίος παρατηρούσε από το Αστεροσκοπείο της Βιέννης. Τα αρχικά τροχιακά στοιχεία του νέου αστεροειδή υπολογίσθηκαν από τον V.A. Lebeuf, έναν άλλο αστρονόμο του ίδιου αστεροσκοπείου. Το όνομα «Ματθίλδη» προτάθηκε από τον Lebeuf, που του έδωσε το όνομα της συζύγου του υποδιευθυντή του Αστεροσκοπείου των Παρισίων Moritz Leowy.

Το 1995 παρατηρήσεις από τη Γη προσδιόρισαν τον φασματικό τύπο και την περίοδο περιφοράς της Ματθίλδης.

Στις 27 Ιουνίου 1997 το διαστημόπλοιο *[[NEAR]]* πέρασε σε απόσταση 1212 χιλιομέτρων από τη Ματθίλδη με σχετική ταχύτητα ως προς αυτή 9,93 χιλιόμετρα το δευτερόλεπτο (35.750 χιλιόμετρα την ώρα) και έλαβε πάνω από 500 εικόνες της επιφάνειάς της. Επίσης, έδωσε στοιχεία που επέτρεψαν τον προσδιορισμό των διαστάσεων και της μάζας της. Ωστόσο, μόνο το ένα «ημισφαίριο» της Ματθίλδης απεικονίσθηκε.

## Περιγραφή
Οι διαστάσεις της Ματθίλδης είναι 66×48×46 χλμ., με μέση «διάμετρο» 52,8 χλμ. Η επιφάνεια της Ματθίλδης είναι πολύ σκουρόχρωμη (όσο περίπου η φρέσκια άσφαλτος), με άλβεδο 0,0436. Η επιφάνεια φαίνεται να έχει φυλλοπυριτικά ορυκτά. Υπάρχουν μερικοί πολύ μεγάλοι κρατήρες, ενώ μεγαλύτεροι είναι οι Ishikari (29,3 χλμ.) and Karoo (33,4 χλμ.) με μέγεθος συγκρίσιμο με τη διάμετρο του αστεροειδή. Στους κρατήρες της Ματθίλδης δόθηκαν τα ονόματα ανθρακοφόρων πεδίων και ανθρακωρυχείων της Γης.

Η μάζα της Ματθίλδης υπολογίσθηκε σε 103 τρισεκατομμύρια τόνους, ενώ η μέση θερμοκρασία στην επιφάνειά της σε 99 βαθμούς C υπό το μηδέν.

## Παραπομπές


## Εξωτερικοί σύνδεσμοι

* Τροχιά από το JPL (Java) / Εφημερίδα

Ματθιλδη
255 Οπάβια

Η **Οπάβια (Oppavia)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,39. Ανακαλύφθηκε το 1886 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και πήρε το όνομά της από την πόλη Οπάβα της Τσεχίας, που τότε ανήκε στην Αυστρουγγρική αυτοκρατορία και στην οποία γεννήθηκε ο Παλίζα (στους γερμανόφωνους ήταν γνωστή ως Τροπάου).

## Φυσικά χαρακτηριστικά
Η μέση διάμετρος της Οπάβιας εκτιμάται σε 57 χλμ. Ο φασματικός της τύπος είναι **P**, ενώ το γεωμετρικό άλβεδό της είναι 0,170. Η Οπάβια περιστρέφεται γύρω από τον εαυτό της μία φορά κάθε 6 ώρες.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Οπαβια
Ουρολογία

μικρογραφία|δεξιά|282px|<center> Ουρολογία</center>

Η **Ουρολογία** είναι μία ειδικότητα της ιατρικής η οποία ασχολείται με το ουροποιογεννητικό σύστημα του ανθρώπου.
Το ουρογεννητικό σύστημα αναφέρεται ουσιαστικά σε δύο μεγάλες κατηγορίες. Το ουροποιητικό και το γεννητικό σύστημα.
Το ουροποιητικό σύστημα περιλαμβάνει τους νεφρούς, ουρητήρες, ουροδόχο κύστη και την ουρήθρα στους άνδρες στις γυναίκες και στα παιδιά αγόρια και κορίτσια (παιδο-ουρολογία). Στους άνδρες η ουρολογία επεκτείνεται και στον γεννητικό τομέα (ουροποιο - γεννητικό σύστημα), το γεννητικό δηλαδή σύστημα του άνδρα.

Στο γεννητικό σύστημα του άνδρα περιλαμβάνεται και το σεξουαλικό θέμα, η σεξουαλική δηλαδή ζωή του. Το σύστημα αυτό περιλαμβάνει, στον άνδρα και το αγόρι, τον προστάτη αδένα, το πέος και τους όρχεις. Το γεννητικό, λοιπόν, σύστημα του άνδρα μαζί με την σεξουαλική φυσιολογία του άνδρα περιλαμβάνονται στην ειδικότητα του Ουρολόγου και ονομάζεται **Ανδρολογία**.

## Εξωτερικοί σύνδεσμοι
* 
* 


Κατηγορία:Χειρουργικές ειδικότητες
Οικία Λέλας Καραγιάννη

Η **Οικία Λέλας Καραγιάννη** βρίσκεται στη συμβολή των οδών Λέλας Καραγιάννη αριθ. 1 και Σταυροπούλου στην Αθήνα, κοντά στην Πλατεία Αμερικής.

Η Λέλα Καραγιάννη, γεννημένη στη Λίμνη Ευβοίας το 1898, υπήρξε αγωνίστρια της Εθνικής Αντίστασης και αρχηγός της αντιναζιστικής οργάνωσης "Μπουμπουλίνα". Το αρχηγείο της ήταν στο διώροφο αυτό σπίτι της, όπου κατοικούσε με το σύζυγό της (που είχε φαρμακείο στην οδό Πατησίων, αλλά ήταν κι αυτός μέλος της οργάνωσης) και τα επτά παιδιά της. 

Τον Ιούλιο το 1944, η Λέλα Καραγιάννη συνελήφθη από την Γκεστάπο μαζί με τα πέντε από τα παιδιά της, βασανίστηκε στα μπουντρούμια των Ες-Ες στην οδό Μέρλιν, μεταφέρθηκε στο στρατόπεδο συγκέντρωσης Χαϊδαρίου Αττικής και τελικά, άκαμπτη στις ανακρίσεις και τα βασανιστήρια, εκτελέστηκε από τους Γερμανούς κατακτητές, μαζί με άλλους 27 αγωνιστές της Αντίστασης, στις 8 Σεπτεμβρίου 1944 στο 'Αλσος Χαϊδαρίου, κοντά στη μονή Δαφνίου, ένα μήνα περίπου πριν από την Απελευθέρωση. Το 1947 η Ακαδημία Αθηνών της απένειμε το Βραβείο Αρετής και Αυτοθυσίας.

Η Οικία Λέλας Καραγιάννη, κατασκευή του 1923, ανήκει στην ιδιοκτησία του Δήμου Αθηναίων και έχει κηρυχθεί από το 1995 ιστορικό διατηρητέο μνημείο που χρειάζεται ειδική προστασία, ως "αξιόλογο δείγμα κτιρίου της ύστερης εκλεκτικιστικής περιόδου". 

Μια μαρμάρινη αναμνηστική πλάκα είναι τοποθετημένη (1987) από το Δήμο Αθηναίων στην πρόσοψη της οικίας, η οποία αναγράφει:
right|thumb|250px|Αναμνηστική πλάκα στην oικία της Λέλας Καραγιάννη
"*Σ' αυτό το σπίτι έζησε και το χρησιμοποίησε σαν αρχηγείο της η ηρωίδα της Κατοχής Λέλα Καραγιάννη, "Μπουμπουλίνα". Εκτελέστηκε στις 8.9.1944. Τιμής Ένεκεν, ο Δήμος Αθηναίων, 8-9-1987*". Στη μνήμη της, η πρότερη οδός Λήμνου μετωνομάσθη σε Λέλας Καραγιάννη (από τη Σταυροπούλου έως την Φωκίωνος Νέγρη).

Μια μαρμάρινη προτομή της Λέλας Καραγιάννη, έργο της γλύπτριας Λουκίας Γεωργαντή (1919-2001), υπάρχει στον πεζόδρομο της οδού Τοσίτσα, ανάμεσα στο Εθνικό Αρχαιολογικό Μουσείο και το Πολυτεχνείο Αθηνών. Τα αποκαλυπτήρια της προτομής έγιναν επί δημαρχίας Αγγ. Τσουκαλά από την πριγκίπισσα Ειρήνη της Ελλάδος στις 9 Ιουνίου 1963. Στις 26 Σεπτεμβρίου 2016 άγνωστοι βανδάλισαν το γλυπτό αποκεφαλίζοντάς το και τελικά το 2017 η προτομή αποκαταστάθηκε πλήρως από το τμήμα αποκατάστασης υπαίθριων γλυπτών του Δήμου Αθηναίων.

## Παραπομπές


## Πηγές
* Κάτια Μητροπούλου: "*Αθήνα: Μνήμες και κτήρια*", α' έκδοση, Εκδόσεις "Ι. Σιδέρης", Αθήνα, Ιούλιος 2004.
* Ζέττα Αντωνοπούλου: "*Τα γλυπτά της Αθήνας*" (Υπαίθρια Γλυπτική 1834 - 2004), α' έκδοση, Εκδόσεις ΠΟΤΑΜΟΣ, Αθήνα 2003.
* Χαρά Τζαναβάρα: "*Η ασέβεια της αδιαφορίας*", Εφημ. Ελευθεροτυπία, 4.10.2007.
* Εγκυκλοπαίδεια "Πάπυρος-Λαρούς-Μπριτάνικα", λήμμα "*Καραγιάννη, Λέλα*", τόμ. 32, Εκδόσεις Πάπυρος, Αθήνα, 1996.

## Εξωτερικοί σύνδεσμοι
* 

Κατηγορία:Διατηρητέα κτίρια στην Αθήνα